Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 269

1. Égéselméleti és tűzoltási ismeretek Felismerési szinten sajátítsák el a tanulók: — a tűz jellemző paramétereit, — az oltóanyagok oltóhatásait, — az égés fizikai-kémiai alapjait. Definíciós szinten sajátítsák el a tanulók: — az égés kialakulásának feltételeit, — a különböző halmazállapotú anyagok égési tulajdonságait, — az égés megszüntetésének lehetőségeit, — tűzoltásra alkalmas anyagok ismeretét. Rendezési szinten sajátítsák el a tanulók: — az oltóanyagok alkalmazásának lehetőségeit, szabályait, — a kezdeti tüzek oltásának lehetőségeit, a beavatkozás alapelveit. Jártassági szinten tudják végrehajtani a tanulók: — a tűz oltásának legalkalmasabb formáinak megválasztását, — a keletkező tüzek szakszerű oltására való felkészülést.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes